ཁྱོད་ཀྱིས་བཤད་པའི་དོན་དངོས་འདི་ལྟ་བུ་ང་ཚོའི་བོད་ཁུལ་ཡོངས་སུ་རྒྱུན་འབྱམས་སུ་སོང་འདུགང་ཚོ་བོད་རིགས་རྣམས་ལ་མཚོན་ན།གཙོ་བོ་གཉེན་རྟགས་དང་གཉེན་སྒྲིག་གི་ཆོ་ག་གཉིས་གཙིགས་སུ་འཛིན་པ་ལས་གཉེན་སྒྲིག་ཡི་གེ་ལེན་པར་དེ་འདྲའི་མཐོང་ཆེན་བྱེད་ཀྱིན་མེད་སྟབས་འདི་ལྟ་བུའི་སྣང་ཚུལ་བྱུང་བ་རེད།ཁྱོད་ཀྱི་ཕོ་བོ་དང་བུ་མོ་གཡུ་སྒྲོན་གཉིས་ཀྱི་གཉེན་སྒྲིག་གི་འབྲེལ་བ་དེ་བཅའ་ཁྲིམས་སྟེང་ཁས་ལེན་འཐོབ་མི་སྲིད།རྒྱུ་མཚན་ནིགཉེན་སྒྲིག་བཅའ་ཁྲིམསཀྱི་དོན་ཚན་བརྒྱད་པའི་ནང་།གཉེན་སྒྲིག་བྱས་པའི་ཕོ་མོ་ཟུང་ངེས་པར་དུ་རང་ཉིད་དངོས་སུ་གཉེན་སྒྲིག་ཐོ་འགོད་སྡེ་ཁག་ཏུ་སོང་ནས་གཉེན་སྒྲིག་ཐོ་འགོད་བྱེད་དགོས།བཅའ་ཁྲིམས་འདིའི་གཏན་ཁེལ་དང་མཐུན་ཚེ་ཐོ་འགོད་བྱས་ཆོག་ལ་གཉེན་སྒྲིག་ཡི་གེ་ཡང་སྟེར་ངེས།གཉེན་སྒྲིག་ཡི་གེ་བླངས་རྗེས་དོན་དངོས་ཀྱི་གཉེན་སྒྲིག་འབྲེལ་བ་བྱུང་བ་རེད།ཅེས་གསལ་བོར་གཏན་ཁེལ་བྱས་འདུགཁྱོད་ཀྱི་ཕུ་བོ་དང་གཡུ་སྒྲོན་གཉིས་ལ་གཉེན་སྒྲིག་གི་ཆོ་ག་སྤེལ་ཟིན་ནའང་ཁོ་གཉིས་ཀྱི་གཉེན་སྒྲིག་ཐོ་འགོད་མ་བྱས་པར་མ་ཟད་གཉེན་སྒྲིག་ཡི་གེ་ཡང་མ་བླངས་པས།དེ་ནི་ཁྲིམས་ལུགས་སྟེང་དུ་གཉེན་སྒྲིག་འབྲེལ་བ་ཆགས་མེད་པར་ངོས་འཛིན་གྱིན་ཡོད་ལ།ཁྲིམས་ལུགས་ཀྱིས་རྒྱབ་སྐྱོར་མི་བྱེད།ཁོ་གཉིས་ཀྱི་གཉེན་སྒྲིག་ནི་དོན་དངོས་གཉེན་སྒྲིག་གི་ཁོངས་སུ་མི་གཏོགས།དེ་བས་ཁྲིམས་འགལ་མཉམ་སྡོད་ཀྱི་འབྲེལ་བ་དེ་གཏུག་བཤེར་བརྒྱུད་ནས་མེད་པར་བཟོ་མི་ཐུབ།ཆེས་མཐོ་བའི་མི་དམངས་ཁྲིངས་ཁང་གིསགཉེན་སྒྲིག་བཅའ་ཁྲིམསཀྱི་དོན་ཚན་འགའི་གསལ་བཤད་གཉིས་པའིདོན་ཚན་དང་པོའི་ནང་དུ།དོ་བདག་པའི་གཏུག་བཤེར་གྱི་རེ་བ་བཏོན་དེ་ཁྱོ་ཤུག་མཉམ་སྡོད་ཀྱི་འབྲེལ་བ་མེད་པར་བཟོ་རྒྱུ་ཡིན་ན།དེ་ལ་མི་དམངས་ཁྲིམས་ཁང་གིས་བདག་སྤྲོད་མི་བྱེད།དོ་བདག་པས་མཉམ་སྡོད་བྱས་པའི་རིང་གི་རྒྱུ་ནོར་བགོ་བཤའ་དང་ཡང་ན་བྱིས་པ་སྙོར་སྐྱོང་སོགས་རྩོད་གཞིར་གྱུར་པའི་ཞུ་གཏུག་ཡིན་ན།མི་དམངས་ཁྲིམས་ཁང་གིས་བདག་སྤྲོད་བྱེད་དགོསཞེས་གསལ་བོར་གཏན་ཁེལ་བྱས་ཡོད།།